****

**Innspill til jordbruksforhandlingene 2025 fra Norsk seterkultur**

**De fleste aktive setre er knyttet til små og mellomstore melkebruk. Grunnforutsetningen for en levende seterkultur i hele landet er derfor er at de små- og mellomstore brukene overlever og får mulighet til å være med på ei bærekraftig utvikling med tanke på drift, økonomi og menneskelige ressurser.**

Antall setre i Norge er kraftig redusert, og med stadig færre melkebruk og mer intensivt jordbruk fortsetter dessverre trenden. Kostnader og renter har økt betydelig og dermed svekket betalingsevnen enda mer. Generasjonsskifter er sårbare både for videre drift på garden og ikke minst for setra. Den nye generasjonen har ofte gode utdanninger og muligheter til mer inntekt og fritid gjennom andre yrkesvalg. Hvis ei satsing på videre drift og oppgradering av driftsapparatet ikke blir bærekraftig for bonden, blir dessverre stadig flere melkebruk og setre nedlagt.

I forkant av jordbruksforhandlingene 2023 var Norsk seterkultur deltakende i utredningen [Forslag til satsing for fortsatt seterdrift](https://www.landbruksdirektoratet.no/nb/filarkiv/rapporter/Forslag%20til%20satsing%20for%20fortsatt%20seterdrift%20-%20Utredning%20til%20jordbruksoppgj%C3%B8ret%202023%20Rapport%2016%202023%20V2.pdf/_/attachment/inline/970bdaf1-8410-4dea-af6a-d942adf4ee23%3A625ec639bc4e46be9d13ef86a0f116b1bcf27fb9/Forslag%20til%20satsing%20for%20fortsatt%20seterdrift%20-%20Utredning%20til%20jordbruksoppgj%C3%B8ret%202023%20Rapport%2016%202023%20V2.pdf). Den konkluderer med at de økonomiske virkemidlene må økes betydelig for at antall setre skal kunne opprettholdes eller økes. Vi har enda ikke oppnådd nødvendig støttenivå og ber derfor om økte grunntilskudd som kan gjelde alle fylker. Fylkene må gi seterbrukerene nødvendig støtte til drift og utvikling gjennom driftstilskudd og investeringsmidler. Det er fremdeles ulikheter i hvordan seterdrifta prioriteres av Innovasjon Norge, og for å ta vare på setre i hele landet må seterdrifta prioriteres likt i alle fylker. Jordbruksavtalen gir nasjonale føringer, men i tillegg gir fylkeskommunen og det regionale partnerskapet for landbruk føringer for de regionale tilskuddene.

Videre bør alle fylker ha egen ordning for «Besøksseter» som kategori i sin RMP-ordning. Flere setre har ikke infrastruktur til å levere melk med melkebil og må derfor foredle all melka selv. Ved å ta imot gjester og tilby servering av seterprodukter blir disse setrene viktige møteplasser for kunnskapsformidling og seteropplevelser. Drift av besøkssetre er svært arbeids – og tidkrevende og derfor bør det være et lavere krav til antall liter melk pr dag for disse setrene. Besøkssetra er spesielt viktig for småskala seterbrukere som i stor grad ivaretar og formidler de immaterielle verdiene i seterkulturen.

Den nordiske seterkulturen er skrevet inn på UNESCO sin liste representative liste som understreker viktigheten av verdiene som er knyttet til denne levende kulturarven. Kunnskap og ferdigheter i den daglige seterdrifta er en viktig beredskap for å kunne nytte marginale naturressurser for en bærekraftig matproduksjon, både når det gjelder produksjon av gode proteinrike råvarer og mathåndverket i foredlinga. I tillegg til at seterdrifta produserer mat og forvalter flere kulturverdier, sørger beitedyra for åpne kulturlandskap som forblir tilgjengelig for framtidas matproduksjon. Seterdrifta er en kunnskapsbank som kan bidra til økt selvforsyning og bør derfor ha en sentral rolle i beredskapspolitikken.

|  |
| --- |
| **Seternorge består av flere ulike typer setre med verdier som Norsk seterkultur likestiller** Fra veiløse **besøkssetre** uten strøm og innlagt vann til moderne **produksjonssetre** som tar med hele buskapen til setra og leverer all melka til Tine. I tillegg har vi **museumssetre** og flere varianter av produksjonsetre med foredling og besøksordninger. |
| **Forslag (i prioritert rekkefølge)** | **Begrunnelse:** |
| **Setring i 4 - 6 uker****Grunntilskudd kr 120.000**  | Økte kostnader i seterdrifta. Mer støtte vil kunne bidra til utvikling og miljøtiltakDrift av to driftsenheter (gård og seter)samtidig er krevende. |
| **Setring 6 og mer****Grunntilskudd 170.000 kr** | Vil føre til at noen flere setrer i mer enn 6 uker. Dekke merkostnader med lengre sesong og øker lønnsomheten. Gir mulighet til mer leid arbeidskraft. Øker beiteaktivitet og dermed selvforsyningsgraden.  |
| **Tillegg for foredling til produksjonssetre****(ikke besøkssetre)****Kr 30.000**Foredling loggføres og det må foredles minst 30 liter pr dag | Foredling er mer ressurskrevende både når det gjelder tidsforbruk og nødvendig utstyr. Tillegget vil stimulere seterbrukere som ellers leverer all melka til meieri til å drive ei mer markedsretta næring som både kan øke inntjeninga på gården, og gi storsamfunnet gode opplevelser med produkter produsert av setermelk med spesielle kvaliteter.Foredling av setermelka er ei verdiskaping som både bidrar til omsettbare seterprodukter og tar vare på kunnskapen og handverket knyttet til aktiviteten.  |
| **Tillegg til produksjonssetre****Som tar imot besøk****Kr 30.000** | Formidling og servering skaper merarbeid som ofte krever innleid hjelp og tilrettelagte fasiliteter for besøkende. En viktig arena og mulighet for å kunne dele kunnskap og skape opplevelser knyttet til seterlivet og seterkulturen.Seterdrift som kunnskapsbank. |
| **Egen ordning for «Besøksseter»****som tar imot besøk og foredler all melka.****4-6 uker** * **minstekrav for daglig melkeproduksjon senkes fra 45 til 30 liter. Alternativt foreslår vi at melkeproduksjon fra f.eks 2 melkekyr/10 geiter kan tilfredsstille kravet knyttet til produksjonsmengde**
 | Lavere krav til produksjonsmengde vil gi muligheter til å ta med en liten del av besetningen eller låne/leie dyr til produksjon. Da blir det mulig å fortsette seterdrifta for gårder med store buskaper og robotfjøs, for samdrifter og for gårder som har gitt opp melkeproduksjonen. Besøkssetre er ofte en nødvendig løsning for veiløse setre der melkebilen ikke kan hente melka. Det kan også være vanskelig å oppnå minstekravet på 45 l pr dag for setre med små besetninger der kyrne har lav avdrått, som f.eks med de gamle kurasene. En del veiløse setre har heller ikke muligheter til å levere melk til meieri og må foredle all melka på setra.Driften av besøkssetre ivaretar i stor grad kulturarven i seterdrifta .Ved å bruke beiteressursene til melkeproduserende dyr og ungdyr bidrar de også til matproduksjon, kulturlandskap, biologisk mangfold og åpne beitelandskaper til beredskap og matsikkerhet. Disse setrene er møteplasser og bidrar til kommunikasjon og formidling av kunnskap og opplevelser knyttet til norsk landbruk. Inntekter på salg av seterprodukter og servering vil kunne ha stor betydning for enkelte gårdsbruk |
| Forslag til kontroll:Stikkprøvebasert kontroll.Logg og rapport over melkeproduksjon og foredlingAnnonserte åpningstiderKrav til antall åpne dager pr ukeGjestebok =logg over besøkende |
| **Etablere ei arbeidsgruppe som kan se på muligheter for å styrke geitebrukene** | Geitesetrene er viktige for å opprettholde seterkulturen og nytte marginale beiteressurser for matproduksjon.  |
| **Innovasjon Norge: Prioritering av setring i alle fylker****Infrastruktur og miljøtiltak****Rehabilitering, nybygg og utvikling av seteranlegg** | Setrene ligger ofte i områder der infrastruktur som vei, strøm og vann er mangelfull. Dette påfører seterbrukeren en del merkostnader som kan redusere lønnsomheten betydelig. Eksempler på kravene til infrastruktur er: * Melkebilen må komme fram
* Kjøling av melka krever kontinuerlig strøm og dieselaggregat er ikke en miljøvennlig løsning
* Rent vann er en forutsetning for all drift.
* Grønn energi: Investering i alternative energikilder som solcelleanlegg, batteri, minikraftverk med vann eller vind er aktuelle energitiltak. Redusert bruk av aggregat er også en forutsetning for miljøsertifisering.

Det er kostbart og det er en krevende logistikk å drifte flere driftsapparat.Utviklingen i jordbruket nødvendiggjør rehabilitering og nybygging. Dette kan påføre seterbrukeren en del ekstra store kostnader som kan redusere lønnsomheten med setring betydelig.Dette er en kritisk og sårbar situasjon for aktuelle setre. |
| **Fra utredningen «Forslag til satsing for fortsatt seterdrift**» | «For at det skal være lettere å nå fram i konkurranse med andre gode prosjekter, er det mulig å gi føringer om at prosjekter knyttet til seterdrift prioriteres. Dette kan gjøres gjennom jordbruksavtalen og i de regionale næringsprogrammene som utarbeides av fylkeskommunen.» |
| Forskning og tradisjonskunnskap gir oss mange gode argumenter for å bevare, videreføre og videreutvikle seterbruk. Å ta vare på seterkulturen er et samfunnsansvar!  |